Hoe lank neem 'n koei (vleisbeesras) om op te droog nadat die kalf weggeneem (gespeen) is en wanneer kan die kalf terug by die ma gesit word?
Ek is woonagtig in die Hartbeespoortdam distrik. Hiasinte is soos almal weet, ‘n epidemie en is in groot maat beskikbaar. Ek het 25 speenkallers, in watter mate kan ek dit vir voer gebruik? Ek dink om dit te maal en uit te droog.
Ek koop nou en dan 'n paar koeie (maer, medium en vet) wat in die veld gestaan het en wat ek vir 'n beperkte tyd in 'n voerkraal sit om afgerond te word vir beter bouvorm en dat die geel vet verander na wit vet. Hoe lank neem dit gemiddeld vir geel vet om na wit vet te verander op 'n rantsoen wat bestaan uit mielie kuilvoer, chop/wit mielies, strooi en brood.